รัฐบาลไทย-ข่าวทำเนียบรัฐบาล-นายกฯ ชื่นชมคณะนักกีฬายกน้ำหนัก ผู้ฝึกสอน ทุกฝ่ายที่เกี่ยวข้อง ร่วมกันทำงานเต็มที่ จนประสบผลสำเร็จ นำชื่อเสียงและความภาคภูมิใจสู่ประเทศชาติ
วันอังคารที่ 17 มกราคม 2566
17/01/2566
นายกฯ ชื่นชมคณะนักกีฬายกน้ําหนัก ผู้ฝึกสอน ทุกฝ่ายที่เกี่ยวข้อง ร่วมกันทํางานเต็มที่ จนประสบผลสําเร็จ นําชื่อเสียงและความภาคภูมิใจสู่ประเทศชาติ
นายกฯ ชื่นชมคณะนักกีฬายกน้ําหนัก ผู้ฝึกสอน ทุกฝ่ายที่เกี่ยวข้อง ร่วมกันทํางานเต็มที่ จนประสบผลสําเร็จ นําชื่อเสียงและความภาคภูมิใจสู่ประเทศชาติ ย้ําทุกฝ่ายร่วมมือพัฒนาการกีฬาของไทยให้เจริญก้าวหน้ายิ่งขึ้น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (17 มกราคม 2566) เวลา 08.30 น ณ ห้องสีม่วง ตึกไทยคู่ฟ้า ทําเนียบรัฐบาล นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วยนายก้องศักด ยอดมณี ผู้ว่าการการกีฬาแห่งประเทศไทย นายนิวัตน์ ลิ้มสุขนิรันดร์ ที่ปรึกษากิตติมศักดิ์ สมาคมยกน้ําหนักสมัครเล่นแห่งประเทศไทย นําผู้บริหารสมาคมยกน้ําหนักสมัครเล่นแห่งประเทศไทย ผู้จัดการทีม ผู้ฝึกสอน และคณะนักกีฬายกน้ําหนัก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
โอกาสนี้ นายกรัฐมนตรีขอบคุณรัฐมนตรีว่าการกระทรวงการท่องเที่ยวและกีฬา ผู้ว่าการการกีฬาแห่งประเทศไทย คณะผู้บริหารสมาคมยกน้ําหนักสมัครเล่นแห่งประเทศไทย คณะนักกีฬา ทีมผู้ฝึกสอน และผู้ที่เกี่ยวข้องทุกคน ตลอดจนหน่วยงานที่สนับสนุนทุกฝ่าย ที่ร่วมกันดําเนินการจนประสบความสําเร็จตามเป้าหมายเป็นที่น่าพอใจ และได้รับรางวัลมากมายนําความภาคภูมิใจและชื่อเสียงมาสู่ประเทศไทยและทําให้คนไทยมีความสุข ทั้งนี้ ทุกครั้งที่มีการแข่งขันรายการต่าง ๆ ของทีมนักกีฬาของประเทศไทย นายกรัฐมนตรีได้มีการติดตามให้กําลังใจทีมนักกีฬาอย่างต่อเนื่องใกล้ชิด และดีใจกับความสําเร็จที่เกิดขึ้นของนักกีฬาทุกคน ซึ่งถือเป็นอนาคตของประเทศไทยและจะดูแลทุกคนอย่างเหมาะสมในทุกมิติ
นายกรัฐมนตรีย้ําให้ทุกฝ่ายที่เกี่ยวข้องร่วมมือกันพัฒนาการกีฬาของประเทศไทยโดยใช้วิทยาศาสตร์ด้านการกีฬาเข้ามาช่วยสนับสนุนและพัฒนาอย่างจริงจังเช่นเดียวกับที่ต่างประเทศดําเนินการ เพื่อพัฒนานักกีฬาและการกีฬาของไทยให้เจริญก้าวหน้ายิ่งขึ้น สามารถแข่งขันกับนานาประเทศในระดับเวทีโลกได้ รวมทั้งขอให้นักกีฬาทุกคนปฏิบัติตนอยู่ในระเบียบวินัยซึ่งเป็นสิ่งสําคัญในการฝึกฝนพัฒนาตนเอง และจะสามารถทําให้คงสภาพฐานะของนักกีฬาที่เข้มแข็งได้อีกยาวนาน
พร้อมกันนี้ นายกรัฐมนตรีได้สอบถามถึงชีวิตความเป็นอยู่และการฝึกสอนของนักกีฬาด้วยความสนใจ โดยขอให้ทุกคนทําหน้าที่ตนเองอย่างเต็มที่ให้ดีที่สุด พร้อมขอให้การดําเนินงานทุกอย่างประสบผลสําเร็จอย่างต่อเนื่อง รวมไปถึงการที่จะเข้าร่วมการแข่งขันในรายการอื่น ๆ ในอนาคตที่จะเกิดขึ้นต่อไป พร้อมย้ําว่าความสําเร็จที่เกิดขึ้น นอกจากนําชื่อเสียงความภาคภูมิใจมาสู่ประเทศไทยและคนไทยแล้ว ยังเป็นความภาคภูมิใจมาสู่ตัวนักกีฬาและครอบครัวด้วย
ในตอนท้ายนายกรัฐมนตรีอวยพรเนื่องในโอกาสวันขึ้นปีใหม่ พ.ศ. 2566 ในนามของนายกรัฐมนตรีและรัฐบาล ขออาราธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระบรมวงศานุวงศ์ทุกพระองค์ โปรดดลบันดาลประทานพรให้ทุกคนประสบแต่ความสุข ความเจริญ ประสบความสําเร็จทุกประการตามที่กําหนดไว้ ขอให้ได้ชัยชนะตลอดไป และเดินทางปลอดภัยในทุกที่ ทุกเมื่อและทุกกาล
ด้านที่ปรึกษากิตติมศักดิ์สมาคมยกน้ําหนักสมัครเล่นแห่งประเทศไทย ได้กล่าวในฐานะผู้แทนสมาคมยกน้ําหนักสมัครเล่นแห่งประเทศไทย คณะนักกีฬา และผู้ฝึกสอนทุกคน ขอบคุณนายกรัฐมนตรีและรัฐบาลที่ดูแลสนับสนุนนักกีฬายกน้ําหนักฯ มาโดยตลอด รวมทั้งติดตามให้กําลังใจนักกีฬาและผู้ที่เกี่ยวข้องทุกฝ่ายอย่างต่อเนื่อง โดยขอยืนยันจะมุ่งมั่นตั้งใจทุ่มเทแรงกายแรงใจในการฝึกซ้อมอย่างเต็มที่เพื่อสร้างผลงานและสร้างความสุขให้กับประชาชนคนไทยทุกคน โดยเฉพาะอย่างยิ่งการแข่งขันมหกรรมกีฬาโอลิมปิกที่จะเกิดขึ้นในปีหน้าที่จะถึงนี้
สําหรับสมาคมยกน้ําหนักสมัครเล่นแห่งประเทศไทย ได้ส่งนักกีฬายกน้ําหนักทีมชาติไทยเข้าร่วมการแข่งขันกีฬายกน้ําหนักมาอย่างต่อเนื่อง ทั้งจากการแข่งขันมหกรรมกีฬาโอลิมปิก กีฬายกน้ําหนักในระดับนานาชาติ โดยที่ผ่านมาได้เข้าร่วมการแข่งขันยกน้ําหนักชิงชนะเลิศแห่งโลก 2022 หรือ 2022 IWF World Championships ซึ่งจัดขึ้นเมื่อวันที่ 1-17 ธันวาคม 2565 ณ กรุงโบโกตา สาธารณรัฐโคลอมเบีย ปรากฏว่า นักกีฬายกน้ําหนักทีมชาติไทยได้รับรางวัลจากการแข่งขัน จํานวน 18 เหรียญ โดยแบ่งเป็น 5 เหรียญทอง 6 เหรียญเงิน และ 7 เหรียญทองแดง ดังนี้
1) รุ่น 45 กิโลกรัม หญิง จากนางสาวธรรญธร สุขข์เจริญ 2 เหรียญทอง 1 เหรียญเงิน และจากนางสาวสิริวิมล ประมงคล 1 เหรียญทอง 2 เหรียญเงิน
2) รุ่น 55 กิโลกรัม ชาย จากนายธีรพงศ์ ศิลาชัย 2 เหรียญทอง
3) รุ่น 67 กิโลกรัม ชาย จากอาสาสมัครทหารพราน วิษณุ จันทรี 1 เหรียญเงิน จากนายวีรพล วิชุมา 3 เหรียญทองแดง
4) รุ่น 64 กิโลกรัม หญิง จากนางสาวรัตนวรรณ์ วามะลุน 2 เหรียญเงิน 1 เหรียญทองแดง
5) รุ่นมากกว่า 87 กิโลกรัมหญิง จากนางสาวดวงอักษร ใจดี 3 เหรียญทองแดง
นอกจากนี้สมาคมยกน้ําหนักสมัครเล่นแห่งประเทศไทยยังได้มีการเตรียมความพร้อมในการส่งนักกีฬาฯ เพื่อเข้าร่วมการแข่งขันมหกรรมกีฬาโอลิมปิกที่กรุงปารีส ในปี 2024 และเมืองลอสแอนเจลิส ในปี 2028 รวมทั้งการแข่งขันในระดับนานาชาติรายการต่าง ๆ ที่จะเกิดขึ้นต่อไป
--------------
กลุ่มประชาสัมพันธ์และเผยแพร่ สํานักโฆษก